CELEX: C2005/057/63
Language: da
Date: 2005-03-05 00:00:00
Title: Sag T-503/04: Sag anlagt den 27. december 2004 af José Pedro Pessoa e Costa mod Kommissionen for De Europæiske Fællesskaber

5.3.2005   
            
            
               DA
            
            
               Den Europæiske Unions Tidende
            
            
               C 57/37
            
         Sag anlagt den 27. december 2004 af José Pedro Pessoa e Costa mod Kommissionen for De Europæiske Fællesskaber
   (Sag T-503/04)
   (2005/C 57/63)
   Processprog: fransk
   Ved De Europæiske Fællesskabers Ret i Første Instans er der den 27. december 2004 anlagt sag mod Kommissionen for De Europæiske Fællesskaber af José Pedro Pessoa e Costa, Bruxelles, ved avocats Sébastian Orlandi, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Kommissionens afgørelse af 9. oktober 2003 om afslag på overflytning af sagsøgeren til Det Europæiske Overvågningscenter for Narkotika og Narkotikamisbrug (EONN) annulleres.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren, som er tjenestemand ved Kommissionen, havde ansøgt om at blive overflyttet til Det Europæiske Overvågningscenter for Narkotika og Narkotikamisbrug (EONN). Ansøgningen blev afslået, hvorefter sagsøgeren anlagde sag ved Retten (1), som førte til, at den anfægtede retsakt blev annulleret (2). Kommissionen tog efter annulleringen sagsøgerens ansøgning op til fornyet overvejelse, og afslog på ny denne ved den anfægtede afgørelse.
   Sagsøgeren har til støtte for søgsmålet gjort gældende, at der er sket tilsidesættelse af artikel 233 EF, af proportionalitetsprincippet og af begrundelsespligten, samt at der er begået en retlig fejl. Sagsøgeren har anført, at Kommissionen i den anfægtede afgørelse alene gentager de argumenter, der blev påberåbt i det første afslag, som blev annulleret af Retten, uden at angive nogen begrundelse, som gør det muligt at vide, om afslaget på sagsøgerens ansøgning hviler på en vurdering af de forskellige foreliggende interesser, således som Retten havde bemærket i sin dom. Desuden har Kommissionen med urette antaget, at overflytningen af sagsøgeren medfører, at den disciplinære forfølgning, der er indledt mod ham, afsluttes. Endelig har sagsøgeren anført, at den anfægtede afgørelse er ulovlig, eftersom Kommissionen har sat sit eget skøn i stedet for det skøn, der tilkommer EONN's udvælgelseskomité, idet den i sit svar på sagsøgerens klage har anført, at det ikke kan udelukkes, at resultatet af EONN's udvælgelse havde været anderledes, såfremt udvælgelseskomitéen havde været informeret om beskyldningerne mod sagsøgeren.
   
      (1)  Sag T-166/02, EFT C 180 af 27.7.2002, s. 32.
   
      (2)  Rettens dom af 13.3.2003, EFT C 124 af 24.5.2003, s. 20.